CELEX: C2004/262/106
Language: el
Date: 2004-10-23 00:00:00
Title: Υπόθεση Τ-354/04: Προσφυγή του Gaetano Petralia κατά της Επιτροπής των Ευρωπαϊκών Κοινοτήτων που ασκήθηκε στις 25 Αυγούστου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/58
            
         Προσφυγή του Gaetano Petralia κατά της Επιτροπής των Ευρωπαϊκών Κοινοτήτων που ασκήθηκε στις 25 Αυγούστου 2004
   (Υπόθεση Τ-354/04)
   (2004/C 262/106)
   Γλώσσα διαδικασίας: η ιταλική
   Ο Gaetano Petralia, εκπροσωπούμενος από τον δικηγόρο Carlo Forte, άσκησε στις 25 Αυγούστου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της ΑΑΣΣ της 7ης Οκτωβρίου 2003 να τον κατατάξει στον βαθμό Β5, κλιμάκιο 3,
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα:
   Η προσφεύγων στην παρούσα υπόθεση, ο οποίος προσλήφθηκε βάσει της προκηρύξεως διαγωνισμού για την επιλογή εκτάκτων υπαλλήλων στον τομέα της πληροφορικής και της παρακολουθήσεως της διαχειρίσεως σχεδίων έρευνας και τεχνολογικής αναπτύξεως, κατηγορίας Β, COM/R/B/02/1999, προσβάλλει την απόφαση της αρμόδιας αρχής για τη σύναψη συμβάσεων προσλήψεως να τον κατατάξει οριστικώς στον βαθμό Β5, κλιμάκιο 3.
   Ο προσφεύγων διευκρινίζει συναφώς ότι μετέσχε στον διαγωνισμό θεωρώντας ότι η τυχόν πρόσληψή του ως εκτάκτου υπαλλήλου θα γινόταν με βάση την επαγγελματική πείρα του και, ως εκ τούτου, στον βαθμό Β3, ή έστω στον βαθμό Β4, κλιμάκιο 3, λαμβανομένων υπόψη των διαλαμβανομένων στη δεύτερη παράγραφο του τίτλου VIII της προκηρύξεως του διαγωνισμού.
   Προς στήριξη των αιτημάτων του, ο προσφεύγων επικαλείται, καταρχάς, εν προκειμένω σφάλμα εκτιμήσεως όσον αφορά τα επαγγελματικά προσόντα του.
   Επίσης, επικαλείται παραβίαση της αρχής της δικαιολογημένης εμπιστοσύνης καθώς και παράβαση της υποχρεώσεως αιτιολογήσεως των πράξεων της διοικήσεως.